



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

   DE DISCIPLINĂ ŞI IMUNITĂŢI
	
	                     Bucureşti, 21.06.2011
                      Nr. PL - x 379


A V I Z

asupra Proiectului de Lege privind respingerea Ordonanţei de urgenţă a Guvernului nr.36/2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale
În conformitate cu prevederile art. 95 şi 115 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.36/2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, trimis cu adresa nr. PL-x 379 din 6 iunie 2011, înregistrat sub nr.31/587 din 7 iunie 2011.
Senatul, în calitate de primă Cameră sesizată a adoptat proiectul de lege în şedinţa din 30 mai 2011.
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege menţionat mai sus, în şedinţa din 21 iunie 2011.
Iniţiativa legislativă are ca obiect de reglementare luarea unor măsuri de protecţie socială de care vor beneficia persoanelor disponibilizate prin concedieri colective din domeniul minier şi energetic, în baza unor programe de restructurare şi reorganizare.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.416 din 8 aprilie 2011. 

În urma dezbaterilor, cu unanimitate de voturi, s-a hotărât avizarea favorabilă  a proiectului de lege,  cu amendamente admise  redate în  Anexă.
Iniţiativa legislativă  face parte din categoria legilor ordinare.
                      PREŞEDINTE,                                    SECRETAR,

             Daniel BUDA                           Gabriel ANDRONACHE
Expert 

Roxana David 
Anexă
	Nr.

crt.
	Text adoptat de Senat
	Text  adoptat  de  comisie

(autorul amendamentului)
	Motivare

	1
	LEGE

privind respingerea Ordonanţei de urgenţă a Guvernului nr.36/2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale 

	LEGE

privind adoptarea Ordonanţei de urgenţă a Guvernului nr.36/2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale 

	

	2
	Articol unic - Se respinge Ordonanţa de urgenţă a Guvernului nr.36 din 6 aprilie 2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr. 263 din 14 aprilie 2011.


	Articol unic - Se adoptă Ordonanţa de urgenţă a Guvernului nr.36 din 6 aprilie 2011 pentru modificarea şi completarea Ordonanţei de urgenţă a Guvernului nr.116/2006 privind protecţia socială acordată persoanelor disponibilizate prin concedieri colective efectuate ca urmare a restructurării şi reorganizării unor societăţi naţionale, regii autonome, companii naţionale şi societăţi comerciale cu capital majoritar de stat, precum şi a societăţilor comerciale şi regiilor autonome subordonate autorităţilor administraţiei publice locale, publicată în Monitorul Oficial al României, Partea I, nr. 263 din 14 aprilie 2011.


	


